[bookmark: _GoBack]На основу чл. 132 став 2 Закона о стечају ("Службени гласник РС бр.113/2017, 44/2018 и 95/2018) као и поглавља  III Националног стандарда о начину и поступку уновчавања имовине стечајног дужника-Национални стандард бр.5 („Службени гласник Републике Србије“, бр. 62/2018), стечајни управник стечајног дужника УГОСТИТЕЉСКО ТРГОВИНСКО ДРУШТВО АВАЛА ДОО КИКИНДА У СТЕЧАЈУ, Трг српских добровољаца 20, Кикинда,  ПИБ: 100510566 , МБ 08173419
	


 
ОБЈАВЉУЈЕ 
ПОЗИВ ЗА ДОСТАВЉАЊЕ ПОНУДА 
 
	1. Пружање услуга процене вредности имовине стечајног дужника УГОСТИТЕЉСКО ТРГОВИНСКО ДРУШТВО АВАЛА ДОО КИКИНДА У СТЕЧАЈУ, Трг српских добровољаца 20, Кикинда, ПИБ: 100510566, МБ 08173419 и то:
 
-          процена вредности непокретне имовине стечајног дужника коју чини: 

	А) Непокретна имовина у Кикинди ул. Милоша Великог бр.74 

	- број објекта 1, објекат преузет из земљишне књиге, стамбено-пословна зграда – Бифе „Срем“, саграђене на КП 9113, уписан у Листу непокретности бр.4445 КО Кикинда, врста права:својина, облик својине: приватна, обим удела 1/1; 

	Б)Непокретна имовина у Иђошу ул.Светосавска бр.27 

	-број објекта 1, објекат преузет из земљишне књиге, зграда угоститељства, саграђене на КП 1283, уписан у Листу непокретности бр. 272 КО Иђош, врста права: својина, облик својине: приватна, обим удела 1/1 
	-земљиште у грађевинском подручју – земљиште уз зграду и други објекат на КП 1283, уписано у Листу непокретности бр. 272 КО Иђош, врста права: својина, облик својине: приватна, обим удела 1/1
	-земљиште у грађевинском подручју – њива 1. класе на КП 1283, уписано у Листу непокретности бр. 272 КО Иђош, врста права: својина, облик својине: приватна, обим удела 1/1

-          достављање објашњења на захтев стечајног управника, односно лица ангажованог од стране стечајног управника, у погледу обављене процене.
 
2.	Сврха процене
 
Сврха процене је да се на основу процене вредности непокретне имовине утврди стратегија продаје у циљу остварења највеће продајне  вредности и обезбеђење намирења поверилаца у стечајном поступку над  стечајном дужником.

3.	Методе процене
 
За потребе утврђивања процењене вредности непокретне имовине, проценитељ ће користити  методе  који су складу са Међународним  стандардима финансијског извештавања  и Националним стандардом бр. 5 о начину и поступку уновчења имовине стечајног дужника(„Службени гласник Републике Србије“, бр. 62/2018), којима се омогућује највећа  вредност имовине стечајног дужника.

4.	Извештај о процени
 
По завршетку посла, понуђач је дужан да припреми и достави детаљан извештај у писменој форми, који ће садржати следеће:
-  предмет процене,
-  датум процене,
-  опис метода коришћеног у процени некретнина,
- закључак о процењеној ликвидационој вредности некретнина стечајног дужника,
-  претпоставке и ограничавајуће услове,
- прилоге са исказаним вредностима по свакој појединачној некретнини.
 
5.      Рок за извршење услуге
Рок за извршење процене вредности некретнина стечајног дужника и достављање извештаја о извршеном послу, износи 20 дана од дана потписивања уговора са најбољим понуђачем.
 
    6.	Услови за конкурисање
 
Понуду за учествовање може поднети сваки понуђач који испуњава услове у смислу квалификационих захтева, утврђене од стране наручиоца, и то:
–          да је регистрован за обављање одговарајуће делатности код надлежног органа;
–          да му у року од 2 године пре достављања понуде није изречена правоснажна судска  
 или управна мера забране обављања делатности која је предмет ове понуде;
–          да располаже неопходним финансијским и пословним капацитетом:
–          да располаже довољним кадровским и техничким капацитетом за вршење услуга из
    понуде;
–          да проценитељ задужен за процену вредности имовине има  лиценцу за обављање послова овлашћеног проценитеља (приложити копију лиценце).
 
7.	Информације за понуђаче
 
Заинтересовани понуђачи, односно овлашћени представници, могу понуде доставити најкасније у року од 8 дана од дана објављивања огласа, сваког радног дана од 9:00 до 15:00 часова на адресу стечајног управника, Кикинда, Косовска 9
 
Особа за контакт је стечајни управник Драгана Галић ,  тел. 063/ 591-265, e-mail: kancelarijagalic@gmail.com
  
Понуде доставити у два примерка. Оригинал и копија се достављају у  затвореним ковертама, са назнаком “Понуда за пружање услуга процене вредности имовине стечајног дужникa УГОСТИТЕЉСКО ТРГОВИНСКО ДРУШТВО АВАЛА ДОО КИКИНДА У СТЕЧАЈУ КИКИНДА“
 
Понуда треба да садржи:
-            доказе о испуњености услова (наведених у ставу 6 овог позива);
-            рок у коме ће процена бити урађена;
-            цену за пружену услугу исказану у динарима, са посебно исказаним ПДВ-ом;
динамику плаћања уговорене цене.
 
Додатне информације и појашњења у вези са припремањем понуде понуђачи могу тражити у писменом облику, најкасније пет дана пре истека рока за достављање понуде. Захтеве за додатне информације понуђачи треба да доставе на адресу стечајног управника, са назнаком „Питања у вези са понудом“. Наручилац ће у року од једног дана од дана пријема захтева послати понуђачу одговор у писменом облику. 
Избор најбољег понуђача врши одбор поверилаца  у роковима прописаним Националним стандардом  о начину и поступку уновчавања имовине стечајног дужника.
У случају да Одбор поверилаца не донесе одлуку у прописаном  року, избор понуђача ће извршити стечајни управник. 
Наручилац задржава право да по пријему свих понуда донесе одлуку да не изабере ни једног понуђача, о чему ће се понуђачима доставити писмено обавештење. 
У случају одустанка од поступка избора најбољег понуђача, наручилац неће бити одговоран, ни на који начин, за стварну штету, изгубљену добит, или било какву другу штету коју понуђач може услед тога да претрпи, упркос томе што је наручилац био упозорен на могућност наступања штете.
 
У Кикинди, дана 05.04.2021. год.
 
Стечајни управник
             Драгана Галић
 
